 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣባላት ባይቶ ዳግማይ ምዕጻው ኣብያተ ዕዮ መንግስቲ ንምውጋድ ንመንግስቲ ንምምዋል ተሰማሚዖም 12 ለካቲት 2019 ምንጪ ስእሊ, Getty Images ዲሞክራትን ሪፓብሊካንን ኣባላት ባይቶ ኣሜሪካ ኣብ ጉዳይ ድሕነት ዶብ ዳግማይ ምዕጻው ኣብያተ ዕዮ መንግስቲ ንምውጋድ ንመንግስቲ ንምምዋል ብመትከል ተሰማሚዖም እቲ ስምምዕ ኣብ ከተማ ዋሽንግተን ኣብ ዕጹው ማዕጾ ድሕሪ ዝተገብረ ኣኼባ ከም ዝተበጽሐ ኣባላት ባይቶ ሓቢሮም ዝርዝር ሓበሬታ ናይቲ ስምምዕ ግን ኣይተዋህበን ብዛዕባ ማእሰርቲ ዘይሕጋውያን ፍልሰተኛታትን ፕረሲደንት ዶናልድ ትራምፕ ዝጠለቦ ንመስርሒ መንደቕ ኣብ ዶብ ሜክሲኮ ገንዘብን ንምዝታይ ኣቐድም ኣቢሉ ዝተኻየደ ኣኼባ ብዘይ ገለ ፍረ ተዛዚሙ ነይሩዩ እቲ ፕሬዝደንት ብሰኑይ ኣብ ዘስምዖ መደረ ግን ነቲ ብኣባላት ባይቶ ተበጺሑ ዘሎ ስምምዕ ይድግፎ ድዩ ኣይድግፎን ኣይገለጸን ዝኾነ ይኹን እቲ መንደቕ ክንሃንጾ ኢና ኢሉ ኣሜሪካ ዳግማይ ምዕጻው ኣብያተ ዕዮ መንግስቲ የንጸላልዋ ገንዘብ ረኺበ ንኽድሕን ንውላደይ ከሲሰ ኣርባዕተ ዝወለዳ ሃንጋራውያን ኣደታት ካብ ግብሪ ነፃ ክኾና እየን ኣብ ቴክሳስ ከተማ ኤል ፓሶ ንደገፍቱ ኣብ ዘስምዖ መደረ ነቲ ስምምዕ ከጽንዕ ጊዜ ከም ዘይረኸበ ገሊጹ እንተኾነ ግን ዕስለ ጎነጻውያን ገበነኛታት ካብ ማኣሰርቲ ክፍትሑ ዘገድድ ውዕል ፈጺሙ ከም ዘይፍርም ግን ጸቒጥሉ እቲ እሙም ሕጊ ፈደራል ትካላት መንግስቲ ዘለወን ባጀት ቅድሚ ምጽንቃቑ ቅድሚ ዓርቢ ዘሎ እዋን ክጸድቕ ኣለዎ እቲ 35 መዓልታት ዝወሰደ ኣብዚ ቀረባ እዋን ዘጋጠመ ምዕጻው ኣብያተ ዕዮ መንግስቲ ኣብ ታሪኽ ኣሜሪካ እቲ ዝነውሐዩ ነይሩ ብዛዕባቲ ስምምዕ እንታይ ዝፍለጥ ነገር ኣሎ? 